Ordine de Malta

Le Soveran Militar Ordine Hospitaler de Sancte Johannes de Jerusalem, de Rhodos e de Malta (communmente appellate «Ordine de Malta» o «Soveran Militar Ordine de Malta» (SMOM)) es un ordine religiose catholic e un subjecto soveran de lege international. Le activitates del Ordine concerne principalmente le succurso medical; e illo es notate pro su servicio importante de trainos hospitalari durante le duo Guerras Mundial.
Le Ordine de Malta pretende esser le continuation del Ordine de Sancte Johannes de Jerusalem, i.e. le Cavalleros Hospitaleros, un del plus importante ordines religiose e militari del Cruciadas. In medievo, le cavalleros de iste ordine combatteva, curava le malades, e viveva insimul secundo le stricte regulo de Sancte Benedicto. Post le perdita de lor possession territorial final (le insula de Malta) e le reorganisation progressive del Ordine durante le seculo 19, iste conditiones ha multo cambiate. Le major parte del cavalleros hodie es laic e civil, non vive insimul, e non cura directemente le malades. Usque le annos 1990, le officieros del Ordine debeva presentar provas de nascimento nobile. Le Grande Maestro debe ancora esser e nobile e professe (i.e. su familia debe haber derecto de armas depois cento annos, e ipse debe haber professate votos de obedientia, castitate e pauperitate). Le Ordine de Malta ha hodie circa 13 500 membros, 80 000 voluntarios permanente, e 42 000 specialistas medical (doctores, infirmeros, auxiliarios e paramedicos).

Le fin del Ordine es de assistar le vetulos, invalidos, refugiatos, infantes, personas sin asylo, personas terminalmente malade e leprosos de tote le continentos del mundo sin distinction de racia o religion.Como lo dice le sito web del Ordine, «Numerosi sono gli ambiti di attività dell’Ordine: assistenza medico-sociale, soccorso alle vittime di conflitti o di calamità naturali, servizi di emergenza, corpi di primo soccorso, assistenza ad anziani, disabili, bambini in difficoltà, organizzazione di corsi di pronto soccorso, interventi in favore dei rifugiati e degli immigrati, senza distinzione di razza, origine o religione.» («Numerose son le campos de activitate del Ordine: assistentia medico-social, succurso al victimas de conflictos o de disastros natural, servicios de urgentia, corpos de prime succurso, assistentia a vetulos, invalidos, infantes in difficultate, organisatione de cursos de prime succurso, interventiones in favor del refugiatos e del immigrantes, sin distinction de racia, origine o religion.») In plure paises—pro exemplo Francia, Germania e Irlanda—le associationes local del Ordine son fornitores importante de servicios e maestramento de prime succurso e urgentia. Malteser International es le corpo international del Ordine pro succurso urgente, con mission de assister le victimas de disastros natural, epidemias e conflictos armate. Malteser International es active in circa 30 paises.
Entitate soveran

Galeria

 Referentias 

Categoria:Organisationes
Categoria:Sanitate
Categoria:Catholicismo
Categoria:Ordines religiose